-Կարծում եմ, այդ հարցին ամենաստույգ պատասխանը կարող է տալ պարոն Բուշը, կամ՝ նրա օգնականները։ Ես միայն կարող եմ ենթադրել, որ պատճառը հետընտրական գործընթացներն են։ Կարծում եմ, դա ընտրությունների հետ կապ չունի, որովհետեւ ընտրություններից անմիջապես հետո ԱՄՆ պետդեպարտամենտը հայտարարեց, որ իրենք ընդունում են եվրոպական դիտորդների այն եզրահանգումը, որ ընտրությունները հիմնականում համապատասխանել են Հայաստանի ստանձնած պարտավորություններին։ Կարծում եմ, եթե հարց տվողը դա ցավով է ասում, կարող է ուրախանալ, եթե չարախնդությամբ՝ կարող է տխրել, որովհետեւ երբ վարչապետ նշանակվելուց հետո պարոն Բուշը շնորհավորեց ինձ, շատերի համար դա տարօրինակ էր, որովհետեւ, ընդունված չէ, որ երկրների առաջին դեմքերը շնորհավորեն այլ պետությունների երկրորդ դեմքերին։ Ուզում եմ ասել, որ շնորհավորանքը նաեւ վերաբերմունքի ձեւ է։ Գուցե ճիշտ չեմ, բայց սա է իմ կարծիքը։